I St. Croix befinner seg også Pierre du Fere, som er sønn av Armand du Fere, mannen som har fått i oppdrag å bygge en jernbane gjennom byen deres. Lupine driver med gambling og brennevinshandel, og en kveld roter Pierre du Fere seg bort i dette lysskye miljøet. Da han beskylder Lupine for juks ved kortbordet, skyter Lupine ham, og kaster så skylden for drapet over på Wild Sumac. Hun blir arrestert av sersjant Lewis fra det lokale politiet. Men Jacques Fontaine redder henne: han konfronterer Lupine, det blir et basketak, og Fontaine klarer å vri en tilståelse ut av Lupine – som også avslører at Wild Sumac slett ikke er hans datter, men derimot en niese av Armand du Fere. Jacques blir så opprømt over å ha reddet Sumac at han kommer til å røpe sin egen identitet for sersjant Lewis, som imidlertid kan berolige ham: mannen han slåss med for femten år siden, overlevde skuddet fra Jacques' våpen. Alt ender godt, og Jacques kan på nytt ta sin elskede Sumac i armene.